
Testpoétika Borbély Szilárd költészetében

Kulcsszavak: magyar; líra; kortárs
Borbély Szilárd A Testhez című kötete a testről szóló diskurzust kétféle műfaji hagyomány felől közelíti meg, melyre az alcím – Ódák & Legendák – is utal. A legendákként megjelölt írások a női test privilégiumaihoz tartozó testi-lelki sebeket tematizálnak, mint a vetélés, az abortusz és a szülés hármassága, valamint női holokauszt-traumákat is megszólaltatnak. Ezzel a személyességgel szemben az ódákban az ember és az emberi test általános lényegisége, valamint a létezés alapkérdései fogalmazódnak meg. Dolgozatomban ennek áttekintésére három legendát mutatok be, melyek által az individuális traumák lírai kifejezhetőségét vizsgálom, valamint azt a négy ódát, melyek a test részeire bontása helyett a testegész rekonstrukciójára törekszenek.



